|  |  |  |
| --- | --- | --- |
|  ที่ มท 0808.2/ |  A:\KRUT.TIF |  กรมส่งเสริมการปกครองท้องถิ่น ถนนนครราชสีมา เขตดุสิต กรุงเทพฯ 10300 |

##  มีนาคม 2566

เรื่อง การขออนุมัติใช้ตราเครื่องหมายขององค์การบริหารส่วนจังหวัดเพื่อใช้เป็นตราเครื่องหมายของสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบลในสังกัดองค์การบริหารส่วนจังหวัดพิษณุโลก

## เรียน ผู้ว่าราชการจังหวัดพิษณุโลก

อ้างถึง หนังสือจังหวัดพิษณุโลก ที่ พล 0023.4/2494 ลงวันที่ 23 กุมภาพันธ์ 2566

 ตามที่ จังหวัดพิษณุโลกขอหารือกรณีองค์การบริหารส่วนจังหวัดพิษณุโลกได้รับการถ่ายโอนภารกิจ สถานีอนามัยเฉลิมพระเกียรติ ๖0 พรรษา นวมินทราชินี และโรงพยาบาลส่งเสริมสุขภาพตำบลในเขตพื้นที่จังหวัดพิษณุโลก จำนวน ๓๗ แห่ง ในปีงบประมาณ พ.ศ. ๒๕๖๖ ประกอบกับหนังสือกระทรวงมหาดไทย ด่วนที่สุด ที่ มท 0808.2/ว 7303 ลงวันที่ 30 กันยายน 2565 เรื่อง ซักซ้อมแนวทางการปฏิบัติงาน ด้านการเงินการคลังของโรงพยาบาลและหน่วยบริการสาธารณสุขขององค์กรปกครองส่วนท้องถิ่น กำหนดแนวทางปฏิบัติเกี่ยวกับใบเสร็จรับเงินที่ใช้ในโรงพยาบาลหรือหน่วยบริการสาธารณสุขในสังกัดองค์กรปกครอง ส่วนท้องถิ่น ให้ใช้ใบเสร็จรับเงินขององค์กรปกครองส่วนท้องถิ่น ส่วนตราเครื่องหมายให้มีขนาดเท่ากับ ตราเครื่องหมายองค์กรปกครองส่วนท้องถิ่น โดยมีชื่อขององค์กรปกครองส่วนท้องถิ่นและชื่อของโรงพยาบาลหรือหน่วยบริการสาธารณสุขนั้น ๆ โดยอาจใช้ชื่อย่อก็ได้ เช่น รพ. xxxx อ. xxxx หรือ รพ.สต. xxxx อ. xxxx หรือ สอน. xxxx อ. xxxx เป็นต้น องค์การบริหารส่วนจังหวัดพิษณุโลกจึงส่งเรื่องพร้อมตราเครื่องหมาย เพื่อให้ผู้ว่าราชการจังหวัดพิษณุโลกพิจารณาอนุมัติให้ใช้ตราเครื่องหมายฯ ซึ่งจังหวัดพิษณุโลกเห็นว่า ตามหนังสือสั่งการกระทรวงมหาดไทยดังกล่าว ไม่ได้กำหนดให้การใช้ตราเครื่องหมายในใบเสร็จรับเงิน จะต้องขออนุมัติหรือขออนุญาตต่อผู้ว่าราชการจังหวัดแต่อย่างใด จึงเป็นอำนาจของนายกองค์การบริหาร ส่วนจังหวัดพิษณุโลกที่จะเป็นผู้พิจารณาให้ใช้ตราเครื่องหมายในใบเสร็จรับเงินของสถานีอนามัยเฉลิมพระเกียรติ ๖0 พรรษา นวมินทราชินี และโรงพยาบาลส่งเสริมสุขภาพตำบลในสังกัดองค์การบริหารส่วนจังหวัดพิษณุโลก จึงขอหารือว่า ความเห็นของจังหวัดพิษณุโลกถูกต้องหรือไม่ อย่างไร ความละเอียดตามหนังสือที่อ้างถึง นั้น

 กรมส่งเสริมการปกครองท้องถิ่นพิจารณาแล้วเห็นว่า ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 ข้อ 13 กำหนดว่า ใบเสร็จรับเงินขององค์กรปกครองส่วนท้องถิ่นให้มีสาระสำคัญอย่างน้อย ดังต่อไปนี้ (1) ตราเครื่องหมายและชื่อขององค์กรปกครองส่วนท้องถิ่น ... หนังสือกระทรวงมหาดไทย ที่ มท 0890.2/ว 2201 ลงวันที่ 21 กรกฎาคม 2553 เรื่อง การกำหนดตราเครื่องหมายขององค์การบริหารส่วนจังหวัด ข้อ 4 กำหนดว่า เมื่อองค์การบริหารส่วนจังหวัดได้กำหนดตราเครื่องหมายไว้อย่างใดแล้ว

/ให้ส่ง ...

-2-

ให้ส่งเรื่องพร้อมเหตุผลในการกำหนดตราเครื่องหมาย รวมทั้งความหมายของตราเครื่องหมายให้ผู้ว่าราชการจังหวัดเป็นผู้พิจารณาอนุมัติให้ใช้ตราเครื่องหมายขององค์การบริหารส่วนจังหวัด ประกอบกับหนังสือกระทรวงมหาดไทย ด่วนที่สุด ที่ มท 0808.2/ว 7303 ลงวันที่ 30 กันยายน 2565 เรื่อง ซักซ้อมแนวทางการปฏิบัติงาน ด้านการเงินการคลังของโรงพยาบาลและหน่วยบริการสาธารณสุขขององค์กรปกครองส่วนท้องถิ่น ข้อ 6.4 กำหนดว่า ใบเสร็จรับเงินที่ใช้ในโรงพยาบาลหรือหน่วยบริการสาธารณสุขในสังกัดองค์กรปกครองส่วนท้องถิ่น ให้ใช้ตามแบบใบเสร็จรับเงินขององค์กรปกครองส่วนท้องถิ่น ส่วนตราเครื่องหมายให้มีขนาดเท่ากับ ตราเครื่องหมายองค์กรปกครองส่วนท้องถิ่น โดยมีชื่อขององค์กรปกครองส่วนท้องถิ่นและชื่อของโรงพยาบาลหรือหน่วยบริการสาธารณสุขนั้น ๆ โดยอาจใช้ชื่อย่อก็ได้ เช่น รพ. xxxx อ. xxxx หรือ รพ.สต. xxxx อ. xxxx หรือ สอน. xxxx อ. xxxx เป็นต้น ทั้งนี้ หากมีความจำเป็นผู้บริหารท้องถิ่นอาจอนุมัติให้ใช้ใบเสร็จรับเงิน ขององค์กรปกครองส่วนท้องถิ่นไปพลางก่อนได้ โดยให้ระบุชื่อโรงพยาบาลหรือหน่วยบริการสาธารณสุขแห่งนั้น ๆ ในใบเสร็จรับเงินด้วย ดังนั้น เมื่อองค์การบริหารส่วนจังหวัดได้รับอนุมัติจากผู้ว่าราชการจังหวัดให้ใช้ตราเครื่องหมายองค์การบริหารส่วนจังหวัดแล้ว การใช้ตราเครื่องหมายองค์การบริหารส่วนจังหวัดในใบเสร็จรับเงินและระบุชื่อของโรงพยาบาลหรือหน่วยบริการสาธารณสุขจึงไม่ต้องขออนุมัติผู้ว่าราชการจังหวัดอีก และสามารถใช้ได้ ตามที่กระทรวงมหาดไทยกำหนด

 จึงเรียนมาเพื่อโปรดพิจารณา

ขอแสดงความนับถือ

(นายเอกวิทย์ มีเพียร)

รองอธิบดี ปฏิบัติราชการแทน

อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

กลุ่มงานการจัดสรรเงินอุดหนุนและพัฒนาระบบงบประมาณ

โทร./โทรสาร 0-2241-9000 ต่อ 1522

ไปรษณีย์อิเล็กทรอนิกส์ saraban@dla.go.th

น.ส.เอ็นดู โชติกุล ผู้ประสานงาน

โทร. 096-7159179



ที่ มท 0808.2/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด (ยกเว้น จังหวัดพิษณุโลก)

 ด้วยจังหวัดพิษณุโลกหารือกรณีองค์การบริหารส่วนจังหวัดพิษณุโลกได้รับการถ่ายโอนภารกิจ สถานีอนามัยเฉลิมพระเกียรติ ๖0 พรรษา นวมินทราชินี และโรงพยาบาลส่งเสริมสุขภาพตำบลในเขตพื้นที่จังหวัดพิษณุโลก ในปีงบประมาณ พ.ศ. ๒๕๖๖ ประกอบกับหนังสือกระทรวงมหาดไทย ด่วนที่สุด ที่ มท 0808.2/ว 7303 ลงวันที่ 30 กันยายน 2565 เรื่อง ซักซ้อมแนวทางการปฏิบัติงานด้านการเงินการคลังของโรงพยาบาลและหน่วยบริการสาธารณสุขขององค์กรปกครองส่วนท้องถิ่น กำหนดแนวทางปฏิบัติเกี่ยวกับใบเสร็จรับเงินที่ใช้ในโรงพยาบาลหรือหน่วยบริการสาธารณสุขในสังกัดองค์กรปกครองส่วนท้องถิ่น ให้ใช้ใบเสร็จรับเงินขององค์กรปกครองส่วนท้องถิ่น ส่วนตราเครื่องหมายให้มีขนาดเท่ากับตราเครื่องหมายองค์กรปกครองส่วนท้องถิ่น โดยมีชื่อขององค์กรปกครองส่วนท้องถิ่นและชื่อของโรงพยาบาลหรือหน่วยบริการสาธารณสุขนั้น ๆ องค์การบริหารส่วนจังหวัดพิษณุโลกจึงส่งเรื่องพร้อมตราเครื่องหมายเพื่อให้ผู้ว่าราชการจังหวัดพิษณุโลกพิจารณาอนุมัติให้ใช้ตราเครื่องหมายฯ ซึ่งจังหวัดพิษณุโลกเห็นว่า เป็นอำนาจของนายกองค์การบริหารส่วนจังหวัดพิษณุโลกที่จะพิจารณาให้ใช้ตราเครื่องหมายดังกล่าว จึงขอหารือว่า ความเห็นของจังหวัดพิษณุโลกถูกต้องหรือไม่ อย่างไร

 กรมส่งเสริมการปกครองท้องถิ่นได้ดำเนินการตอบข้อหารือของจังหวัดพิษณุโลกเรียบร้อยแล้ว จึงขอส่งสำเนาหนังสือกรมส่งเสริมการปกครองท้องถิ่น ที่ มท 0808.2/3822 ลงวันที่ 20 มีนาคม 2566 เรื่อง การขออนุมัติใช้ตราเครื่องหมายขององค์การบริหารส่วนจังหวัดเพื่อใช้เป็นตราเครื่องหมายของสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบลในสังกัดองค์การบริหาร ส่วนจังหวัดพิษณุโลก เพื่อเป็นแนวทางปฏิบัติและใช้ประโยชน์ต่อไป รายละเอียดปรากฏตามเอกสารที่แนบมาพร้อมนี้

 กรมส่งเสริมการปกครองท้องถิ่น

 มีนาคม 2566

สำนักบริหารการคลังท้องถิ่น

ผอ.สจง. ................................

หน.ก. ....................................

หน.ง. .....................................

จนท. …………………….............

พิมพ์/ทาน ..............................

ผอ.สจง. ................................

หน.ก. ....................................

หน.ง. .....................................

จนท. …………………….............

พิมพ์/ทาน ..............................

กลุ่มงานการจัดสรรเงินอุดหนุนและพัฒนาระบบงบประมาณ

ผอ.สจง. ................................

หน.ก. ....................................

หน.ง. .....................................

จนท. …………………….............

พิมพ์/ทาน ..............................

ผอ.สจง. ................................

หน.ก. ....................................

หน.ง. .....................................

จนท. …………………….............

พิมพ์/ทาน ..............................

โทรศัพท์/โทรสาร 0-2241-9049

ไปรษณีย์อิเล็กทรอนิกส์ saraban@dla.go.th

ผู้ประสานงาน น.ส.เอ็นดู โชติกุล 096-7159179